dh-unibe/image-text_koenigsfelden-charters-post-1500 huggingface dataset:
Allen den, dien disen brief ansehent oder hoͤrent lesen, ✳ nù oder har nach, ✳ kûnd ich, Ruͦd̄ Brengger von Muchein, ✳ daz ich ✳
mich mit bedachtem muͦt und unbetungenlich mich enzigen ✳ und uf geben han ✳ als daz, so ich erzùgen und geleisten ✳
mag ✳ untz uf den hûttigen tag ✳ und jemer mer gewinne oder gewinnen mag, ez sie ligentz oder farndez, ✳ gandez odˀ stendez
guͦt, oder wie ez genand sie, ✳ den erwirdigen, geistlichen froͧwen, ✳ der epthissinen ✳ und ✳ ✳ dem covente Sant Claren ordens, in
Costentzer bystum, ze Chûngesfelt, ✳ und niemer mer anzesprechenne ✳ noch da widˀ ze tuͤnde ✳ mit geistlichem noch mit weltlichem gerichte, noch an gerichte, ✳ und gib inen uf die vorgenanten guͦt₎ ✳ alsso bescheidenlich, ✳ daz sû die vorg̃ geistlichen froͧwē
mûgent vˀkaͧffen, wenne sû wend, ✳ und sont abˀ daz guͦt widˀ anleggen ✳ anliggendez guͦte ✳ und von dem selben guͦt ✳ sont
sû denne ✳ jerlichent den bruͦdern ✳ nach minem tode richten und geben ein mût kernen geltes, ✳ alsso daz sie eweclich min jarzit began sont ✳ in der fronfasten nach der alten vasenacht, ✳ und waz denne dez ùberigen guͦtes ist, ✳ daz zuͦ dem jare
gevallen ist ✳ von dem vergescriben guͦte, ✳ daz sol denne dû epthissin geliche deilen ✳ undˀ die froͧwē ✳ uf die vorg̃ fronfasten, ✳ alsso daz sû got fûr mich und alle min vordˀen ✳ vlisseclichent bittent. ✳ ich, der vorg̃ Ruͦduͦlf, vˀgihe offenlich
mit disem brief, ✳ daz ich von den vorg̃ erwirdigen, geistlichen vroͧwen ✳ als daz guͦt, so ich nù han uf den hûttigen ✳
tag ✳ odˀ jemer mer gewûnnen ✳ odˀ erzùgen mag, zuͦ einem rechten lipgedinge ✳ von inen enphangē han, ✳ und dez ✳
ze einem urkùnde und zuͦ einˀ sicherheit ✳ aller dir vorgescriben dingen, ✳ so bitte ich, dˀ vorg̃ ✳ Ruͦd̄, den erbern herren ✳
hnˀ Ruͦd̄ vō Cappellen, vestˀ lùpriestˀ dˀ kilchē ze Sure, ✳ daz dˀ hencke sin ingesigel an disen brief. ✳ ich, hˀ Ruͦd̄ vō Cappl̄, ✳
vˀgihe offenlich, ✳ daz ich dur bette willen ✳ dez vorg̃ Ruͦd̄ Brenggers willen hencke min eigen ingesigel an disē brief.
datum in Sure, ✳ anno dn̄i ✳ m ✳ cccͦ ✳ xliijͦ in vigilia epiphanie. ✳
✳
ùbˀ des Brengers guͦt ✳
jartzit
xxvij
Staatsarchiv
AARGAU
Muchen der erst
K
✳ L 6 ✳
da über gipt Ruͤdi Brènger
vō Mùchen alles das er hat ✳ den
froͧwn̄ zuͦ Kùngsfeld₎ ✳ und hat sich
damit zuͦ inē verpfaͤnndt ✳
Königsf. 197 .
Brenkˀ